Тақырыбы: Бүлдіршіндерді классикалық әуендерге деген сүйіспеншіліктерін тәрбиелеу.

Мақсаты: Музыкалық аспаптардың үнін ажырата білуге үйрету.Балаларға классикалық шығармалар жөнінде кеңінен білім  беру, танымын ашу. Ән-күйдің классикалық музыканың біртұтасы екендігін түсіндіру.

Пайдаланатын құралдар: 

1.Теледидар
2. DVD – күйтабақтары
3.Көрнекілікте
4.Фортепиано

Музыка ойнап,балалар ән күй залына кіреді.

І. Музыкалық ырғақты қимылдар

1.Сарбаздар жүрісі

2.Полька биінің қимылы

3.Қосарларымен жамбас жүру.

4.Ұлттық би қимылы (қамажай)

5.Сарбаздар жүрісімен орындарына келіп тұрады.

ІІ. Сергіту жаттығуы: 

Қане достар бірігіп,

Шапалақтап соғайық 1,2,3,

Оңға,солға қарайық

Демімізді ашайық  1,2,3,

Енді достар бірігіп,

Сәлемдесіп алайық!

ІІІ. Амандасу:

Жетекші «еркем ай» әніне салып : Әр үйдің бір екісі,сәлем бердім гүлдерге!

Қыздардың жауабы:  Біз гүлдерміз,жұлдыздармыз сәлем бердік сізге де!

Жетекші- рахмет!  Ер жігіттер,ер жігіттер аман есен жүрсіңдер.

Ұлдардың жауабы: Біз аман сау жүрміз,сізге соны тілейміз!

Жетекші:Рахмет!Қане достар бірігіп,

                           Жаттығуды айтайық,

                           Дауысымыз шынығып,

                           Бұлбұл құстай сайрайық!

ІV.Дауысты жаттықтыру: балалардың орнында

1. 1,2,3,4, біз мысықты үйреттік,
Тышқан аулап жүгірмей, 
Ән,тақпақ үйренгендей!

2.Күйсандықты ашайық до,до,до,

Тілдерін біз басайық до,до,до,

Бас дыбысты табайық до,до,до,

Жайлап әнге салайық до,до,до,

До,ре,ми,фа,соль,ля,си,до (кері)

Жетекші:жарайсыңдар балалар!Ал қазір біз сендермен теледидардан классика туралы «Фантазия» деген мультхикаяны көреміз.Оны шығарған Уолт Дисней атты студия.

Ол мультфильмде  оркестр түрлі аспаптарда ойнайды.Ал сол оркестрді дирижер басқарады.Осы мультфильм арқылы сендер аспаптармен танысып,олардың көптеген дыбыстарын ажыратуға үйренесіңдер.

Ал енді дұрыс отырып,мұқият тыңдап көріңдер.

«Фантазия»
Жетекші:Балалар,сендерге  « фантазия» ұнады ма?
Балалардың жауабы: Иә,ұнады!

Жетекші:Сендер қандай аспаптармен таныстыңдар?

Балалардың жауабы: скрипка,виалончель, контрабас, арфа, үрмелі аспаптар,труба, флейта,т.б.

Жетекші: Жарайсыңдар!Ал оркестрдің жетекшісін қалай атайды?

 Балалардың жауабы: дирижер деп атайды.

Жетекші: балалар,сендер жаңа ғана теледидардан не көрдіңдер?

Балалардың жауабы: Фантазия атты мультфильмді.

Жетекші: Дұрыс айтасыңдар!Енді сендер білесіңдер,музыка әр көңіл күйді білдіре алады:жаңбыр жауғанды,жел шулағанды, жапырақ ұшқанды,т.б.

Жарайсыңдар балалар!Ал қазір біз сендермен өткен сабақта үйренген Жиянбаев және Ғизатов жазған «Біздің ән» атты өлеңін есімізге түсірейік.

Балалар әрқашанда ән айтқан кезде: айқайламай әндетіп, тынысты 

дұрыс ,алып ,күйсандықтың немесе үнтаспаның үнін тыңдап,орындауға тырысуымыз керек.

Ал енді дұрыс отырып,жаңа әнге үйренейік.Өлеңін жазған Х.Талғаров,музыкасы: Е. Өміровтікі. «Жан сырым» атты ән.

Бұл әнде, кішкентай әнші қыз туралы айтылған.Ол өз әнін тыңдаушылардың алдына салып,жүректеріне жеткізуге тырысады.Бар жанын салып,әнін орындайды.Балалар,мен қазір сендерге ол әнді әндетіп айтайынғ,ал сендер менің соңымнан ұайталап отырыңдар.

Тамаша! Ал қазәр,кезекті қимылды ойынға береміз! 

«Тамаша» ойыны (қамажай музыкасына отеді).

1.Ұл қыздар шеңбер бойынша қол ұстасып жүреді.Музыканың үшінші тактінде шеңберге арқаларымен қол ұстасып,тоқтамай жүре береді.Келесі үш такттен соң,шеңбердің ішіне қарап жүреді.Әр бұрылған кезде «Тамаша»  деп айтып жүреді.

2.Ұлдар шапалақтайды.Қыздар ортаға қамажай биінің қимылдарымен шығып,шеңбер жасап «тамаша» дейді.Содан соң бұрылып,орындарына ұлдардың жанына келіп тұрады да, «тамаша» дейді.

3.Қыздар шапалақтайды.ұлдар ортаға атпен шапқандай барып,кішкентай шеңберге тұрып, «тамаша» дейді.Содан соң бұрылып, қыздардың жанына келіп, «тамаша» деп тұрады.

4.Ұлдар бір тізеге отырып,(домбырада ойнағандай болады),қыздар қамажай биінің қимылымен ұлдарды айналады.

5.Қыздар отырып,айнаға қарайды,ұлдар қыздарды атпен шапқандай айналады.
6.Қыздар ұлдардың белінен ұстап,барлығы шеңбер бойынша атпен шапқандай жүреді.

Жетекші: Жарайсыңдар!Енді бәріміз бері қарай келіп,бүгінгі өткен сабағымызды қорытындылайық.

1.Марш әуенін салып.

Жетекші:Балалар,біз қандай әуенді сендермен тыңдадық?

Бала:Уолт Диснейдің  «фантазия» мультфильмын көріп,әуенін тыңдадық.
2.(Балапан әуеніне салып) 

Жетекші: Достар жауап беріңдер,қандай әнді біз айттық?

Балалар: «Біздің ән» әнін айтып,жан сырымды үйрендік.
3.(Еркем ай әуеніне салап) 

Жетекші: Аспаптарды атаңдаршы,бүгін біздер танысқан?

Балалар:Скрипка,флейта, труба,барабан,т.б.
4.(Балақан әуеніне салып) 

Жетекші: Ойын ойнап шынықтық,қандай ойын ойнадық?

Балалар:Тамаша ойынын ойнадық.

Жетекші: Рахмет балалар!Осымен балалар ,сабағымыз аяқталды.

                 Сау  болыңдар бөбектер,аман болып жүріңдер!

Балалар:Сау саламат болыңдар!
